Kosovë, vështirësitë në konfiskimin e pasurive të paligjshme
Rritja e kompetencave ligjore për të luftuar korrupsionin dhe abuzimet
Autoritetet në Kosovë thanë sot se nëpërmjet rritjes së kompetencave në ligjin për konfiskimin e pasurisë së përfituar në mënyrë të paligjshme synohet të goditen të gjithë ata që janë pasuar nëpërmjet korrupsionit apo abuzimit me pushtetin. Kjo u bë e ditur nga ministri i Drejtësisë, Abelard Tahiri gjatë paraqitjes së ndryshimeve në ligjin për konfiskimin e pasurisë. Ai tha se projektligji është shprehje e vullnetit politik të institucioneve të vendit për luftë kundër dukurive negative dhe një mesazh i fuqishëm ndaj të gjithë atyre që në mënyrë të paligjshme kanë përfituar pasuri nga veprat penale. , tha ministri Tahiri. Me gjithë ndryshimet, organizatat e shoqërisë civile thonë se këto masa nuk mjaftojnë për të ndëshkuar të gjithë ata që janë pasuruar nëpërmjet rrugëve të paligjshme. Arton Demhasaj nga organizata kundër korrupsion Çohu thotë se ligji për konfiskimin e pasurisë së përfituar në mënyrë të paligjshme ishte miratuar së pari në vitin 2013 dhe sipas tij që nga ajo kohë, ky ligj nuk është zbatuar fare. ,tha zoti Demhasaj. Isuf Zejna nga organizata Demokracia Plus thotë se statistikat e konfiskimit të pasurisë tregojnë zbatimin e deritashëm të ligjit. ,tha zoti Zejna. Ai numëron disa nga faktorët që sipas tij po ndikojnë në mos zbatimin e masave të konfiskimit të pasurisë së përfituar në mënyrë të paligjshme. tha zoti Zejna. Zoti Demhasaj thotë ndërkaq se projektligji aktual prek vetëm ata që kryejnë vepër penale. Ai thotë se duhet edhe një projektligj me bazë civile që do të mund të konfiskonte pasurinë e fituar në mënyrë të paligjshme edhe pa ndonjë vepër penale. ,tha zoti Demhasaj. Përfaqësues të organizatave të shoqërisë civile thonë se mos konfiskimi i pasurisë se përfituar në mënyre të paligjshme, mbetet një ndër sfidat kryesore për të luftuar dhe parandaluar korrupsionin. Edhe, Bashkimi Evropian në raportin e saj të fundit të përparimit për Kosovën thekson se me gjithë përmirësimet që janë shënuar në sekuestrimin e pasurisë, konfiskimet përfundimtare mbesin të ulta.